[bookmark: _Hlk162614931]PATVIRTINTA
Ignalinos rajono savivaldybės tarybos
2026 m.                 d. sprendimu Nr. T-	

SAVIVALDYBĖS ĮMONĖS „KOMPATA“ 2025 METŲ VEIKLOS ATASKAITA

VADOVO PRANEŠIMAS

SĮ „Kompata (toliau – Įmonė) yra Ignalinos rajono savivaldybės įsteigtas juridinis asmuo, kuris nuosavybės teise priklauso Ignalinos rajono savivaldybei (toliau – Savivaldybė). Įmonė Savivaldybės perduotą bei jos pačios įgytą turtą valdo, naudoja bei juo disponuoja patikėjimo teise. Įmonės steigėjas ir aukščiausiasis valdymo organas yra Ignalinos rajono savivaldybės taryba. 
2025 metais išsikėlėme labai aiškius ir konkrečius tikslus, kurie padėjo ir padės ateityje kokybiškai ir greitai atlikti pagrindines funkcijas atliekų ir viešųjų erdvių tvarkymo srityje. Atnaujinome Įmonės 2026–2030 metų strategiją, numatėme naujus tikslus, užduotis ir vertinimą bei užtikrinome tikslų tęstinumą. Penkerių metų veiklos strateginis planas yra ilgalaikis Įmonės veiklos planavimo dokumentas, skirtas nustatyti ilgalaikius Įmonės veiklos ir plėtros strateginius tikslus bei parinkti priemones efektyviai veiklai vystyti. 
Pateikėme tvirtinti Savivaldybės tarybai perskaičiuotą komunalinių atliekų tvarkymo ir administravimo kainą, paremtą tvirta, įstatymiškai pagrįsta metodika, taip pat atnaujinome atliekų tvarkymo taisykles. 
Atnaujinome viešųjų erdvių tvarkymo darbų sąrašą, skaičiavome darbų įkainius.
Įsigijome du vejų pjovimo robotus, kurie šienauja žolę aplink Ignalinos rajono savivaldybės pastatą ir aikštę. Ši investicija pasiteisino.
2025 metais laiku mokėjome įmokas už įsigytą techniką. Nuolat planuojame pinigų srautus, todėl 2026 metais įsigysime 2 vejų robotus ir 1 profesionalų vejų pjovimo traktorių su žolės pjovimo mechanizmu.
 	Dėkoju savivaldybės įmonės „Kompata“ darbuotojams už aktyvų bendradarbiavimą, pagalbą įgyvendinant išsikeltus tikslus ir už meilę bei atsidavimą darbui.

I SKYRIUS
STRATEGINIŲ IR VEIKLOS TIKSLŲ ĮGYVENDINIMAS

Įmonė užtikrino kokybišką paslaugų teikimą Ignalinos rajono savivaldybės teritorijoje, siekė mažinti sąnaudas ir taip organizuoti veiklą, kad Įmonė būtų pelninga. Taip pat siekė Įmonės strategijoje numatytų tikslų ir uždavinių įgyvendinimo. 
2026–2030 metų veiklos strategijoje Įmonė išsikėlė 6 pagrindinius strateginius tikslus:
1. Modernizuoti atliekų surinkimo sistemą.
2. Gerinti sutarčių su atliekų turėtojais administravimo efektyvumą ir kokybę.
3. Paslaugas teikti kokybiškai, atsižvelgiant į Savivaldybės ir rajono gyventojų poreikius.
4. Skatinti atliekų rūšiavimą ir mišrių atliekų mažinimą, ugdyti sąmoningumą.
5. Gerinti Įmonės ryšius su visuomene.
6. Didinti Įmonės teikiamų paslaugų apimtis.
Šie strateginiai tikslai yra nukreipti gerinti vidinį organizacijos valdymą, tobulinti paslaugų kokybę ir kurti gerą Įmonės vardą. Tikslai atspindi 2021–2025 m. veiklos strategijos tęstinumą.
Vadovė, įgyvendindama pagrindinius veiklos tikslus, organizavo ir koordinavo Įmonės veiklą taip, kad visiems paslaugų gavėjams būtų teikiamos prieinamos, saugios, kvalifikuotos, kokybiškos paslaugos, gerinant teikiamų paslaugų kokybę, keliant personalo kvalifikaciją ir profesionalumą, diegiant naujas informacines technologijas, gerinant personalo darbo sąlygas. 2025 metais vadovei buvo suformuluoti 5 uždaviniai, kurie buvo įgyvendinti. 


Paslaugas teikti kokybiškai, atsižvelgiant į savivaldybės ir rajono gyventojų poreikius

Viešosioms erdvėms tvarkyti buvo įsigyti du vejų pjovimo robotai, kurie šienauja plotus aplink savivaldybę ir aikštę. Robotai nekelia triukšmo ir visiškai išsprendė rankinio šienavimo poreikį ir kaštus. 
2025 metais buvo atnaujintas ir su  Ignalinos miesto seniūnu suderintas viešųjų erdvių aplinkos tvarkymo atliekamų darbų sąrašas, jis pateiktas derinti Komunalinio ūkio ir turto valdymo skyriui, perskaičiuoti įkainiai. 
2025 metais vyko intensyvus bendravimas ir derybos su viešosios įstaigos „Žaliasis taškas“ ir gamintojų ir importuotojų asociacijos „Gamtos ateitis“ atsakingais darbuotojais dėl sprendimo, kaip gauti apmokėjimą už išdalytus pakuočių ir stiklo konteinerius pagal 2023-11-15 susitarimą prie 2022 m. gruodžio 2 d. infrastruktūros plėtros ir infrastruktūros plėtros finansavimo Ignalinos rajono savivaldybėje sutarties Nr. INFR2022-12-02. Šalys priėmė sprendimą pagrindinėje sutartyje pakeisti išdalytų konteinerių kiekį ir jį fiksuoti, t. y. sutartį skaidyti į dvi dalis: faktiškai išdalyti ir SĮ „Kompata“ teritorijoje likę konteineriai, kurie bus dalijami ateityje. Ignalinos rajono savivaldybė, viešoji įstaiga „Žaliasis taškas“ ir gamintojų ir importuotojų asociacija „Gamtos ateitis“ turi pasirašyti naują infrastruktūros plėtros ir infrastruktūros plėtros finansavimo Ignalinos rajono savivaldybėje sutartį nurodant kitus konteinerių kiekius.
 Savivaldybei būtų padengta įsigytų ir išdalytų konteinerių suma, o SĮ „Kompata“ – 2,5 euro už kiekvieną išdalytą konteinerį pagal 2023-11-15 susitarimą. Iš viso išdalyta 5866 vnt. stiklo ir antrinių žaliavų konteinerių, liko – 2134 vnt.

Gerinti įmonės ryšius su visuomene

Viešinome maisto (virtuvės) atliekų surinkimo priemonių plėtros rajone projektą,  rengėme viešųjų pirkimų technines specifikacijas. 
Informacija  Įmonės svetainėje www.kompata.lt ir socialiniame tinkle „Facebook“ atnaujinama nuolat ir ne mažiau kaip kartą per savaitę. Interneto svetainė www.kompata.lt, atsižvelgiant į vartotojų patogumą, buvo pritaikyta ir mobiliesiems įrenginiams. Klientai, apsilankę svetainėje, iš karto mato aktualiausias naujienas, atliekų surinkimo grafikų skiltį bei turi galimybę tiesiogiai užduoti klausimą. Pateikta informacija apie galiojančias atliekų išvežimo kainas pagal objektus, visus galiojančius teisės aktus, taisykles ir metodiką.
Kontaktų skiltis sukurta taip, kad paspaudęs telefono numerį ar elektroninio pašto adresą vartotojas gali iš karto skambinti arba siųsti laišką – nereikia kopijuoti kontaktinių duomenų.
2025 metais gauti 33 laiškai-paklausimai užpildant svetainėje  pateiktą formą. 
Komunalinių ir pakuočių atliekų surinkimo grafikai suskirstyti pagal seniūnijas. Kiekvienai seniūnijai parengti atskiri PDF ir JPG formato failai, kad gyventojams būtų patogiau rasti ir naudotis jiems aktualia informacija. Atliekų išvežimo grafikai skelbiami laikraštyje „Mūsų Ignalina“.
SĮ „Kompata“ organizavo edukacines valandas ir renginius, skirtus gyventojams, kurių metu buvo pristatomos teisingo rūšiavimo taisyklės ir praktikos:
1. 2025-03-18 Dūkšto globos namų gyventojams ir darbuotojams, dalyvavo 17 klausytojų;
2. 2025-03-20 Ignalinos rajono savivaldybės viešoje bibliotekoje pradinių klasių moksleiviams ir darbuotojams – 50 dalyvių;
3. 2025-04-10 Didžiasalio vaikų globos ir socialinės paramos šeimai centro „Vaikai yra vaikai“ Ignalinos miesto padalinyje – 14 darbuotojų ir šeimos centro globėjų;
4. 2025-10-02 Didžiasalio vaikų globos ir socialinės paramos šeimai centro Didžiasalio kaimo padalinyje – 20 darbuotojų ir globojamų vaikų;
5. 2025-09-22 SĮ „Kompata“ Ignalinos rudens mugėje lankytojams kartu su UAB „Utenos regiono atliekų tvarkymo centras“ teikė informaciją apie mišrių, maistinių, tekstilės ir stambiagabaričių atliekų tvarkymą. 
6. 2025-09-22 į Ignalinos rudens mugę  pakvietėme pakuočių organizaciją „Žaliasis taškas“, kurios atstovai lankytojus supažindino su pakuočių atliekų rūšiavimo principais.  

II SKYRIUS 
PROGRAMŲ ĮGYVENDINIMAS

Įmonės veiklos rezultatas

Savivaldybės įmonės „Kompata“ 2025 m. veiklos rezultatai (su bendrosiomis ir administracinėmis sąnaudomis) Eur
	
	Pajamos Eur (be PVM)
	Sąnaudos Eur (be PVM)
	Mechaninių dirbtuvių sąnaudos Eur (be PVM)
	Bendrosios ir administraci-nės sąnaudos Eur (be PVM)
	Visos sąnaudos Eur (be PVM)
	Rezulta-tas (+,-)

	Komunalinių atliekų tvarkymas
	955339
	732714
	28188
	199749
	960651
	-5312

	Antrinių žaliavų ir stiklo atliekų tvarkymas
	149643
	106595
	5347
	21667
	133609
	+16034

	Aplinkotvarka
	544429
	431912
	14392
	95764
	542068
	+2361

	Kita veikla
	8960
	16267
	0
	1737
	18004
	-9044

	Iš viso:
	1658371
	1278404
	47927
	318917
	1654332
	+4039


          
2025 metais iš viso gauta 1 649 411 pajamų, 10,6 proc. daugiau nei 2024 metais.

 Per ataskaitinį laikotarpį komunalinių atliekų surinkimo ir išvežimo paslaugų savikainą sudarė: 
	Pavadinimas
	2025 m.
savikainos suma Eur be PVM
	2024 m.
savikainos suma Eur be PVM
	Skirtumas Eur
be PVM

	Komunalinių atliekų tvarkymo savikaina
	518412
	494386
	24026

	Maisto atliekų tvarkymo savikaina
	34937
	39922
	-4985

	Tekstilės atliekų tvarkymo savikaina
	44749
	35092
	9657

	Stambių gabaritų ir kitų neperdirbamų atliekų tvarkymo savikaina
	127038
	18881
	108157

	Biologiškai skaidomų atliekų tvarkymo savikaina
	7578
	2329
	5249

	Komunalinių atliekų surinkimo ir išvežimo paslaugų savikaina iš viso
	732714
	590610
	142104


           
2025 m. komunalinių atliekų surinkimo ir išvežimo paslaugų savikaina išaugo 142104 Eur daugiau nei 2024 metais, t. y. apie 24 proc.
2025 metus Įmonė baigė turėdama 4 039 Eur pelno. 

Komunalinių atliekų surinkimo ir įmokų administravimo įkainių perskaičiavimas
Remdamosi Lietuvos Respublikos atliekų tvarkymo įstatymo Nr. VIII-787 302 straipsnio 10 dalimi, savivaldybių tarybos ne  vėliau kaip per 5 mėnesius nuo perskaičiuotų arba vėlesnių metų naujų regioninių kainų nustatymo dienos apskaičiuoja ir patvirtina naujus arba patvirtina esamus rinkliavos ar įmokos dydžius. SĮ „Kompata“, remdamasi Metodika, 2025 m. perskaičiavo būtinąsias sąnaudas, susijusias su komunalinių atliekų surinkimu, tvarkymu ir įmokų administravimu. Siekdama nuoseklaus su įmoka susijusio teisinio reguliavimo Ignalinos rajono savivaldybės taryba patvirtino su įmokos mokėjimu susijusias taisykles ir Metodiką, kuri buvo keičiama tiek, kiek tai būtina siekiant ją suderinti su galiojančiais aukštesnės galios teisės aktais: suderintos sąvokos, aiškiai ir išsamiai nurodomos nustatant įmokos dydį skaičiuojamos sąnaudos, jų bei pačios įmokos apskaičiavimo tvarka, įvardijami įmokos dydžio perskaičiavimo pagrindai. Keičiant Metodiką, nebuvo keičiamos esminės įmokos dydžio apskaičiavimo nuostatos – įmokos skaičiavimo parametrai liko nepakitę. 
Įmonės veikloje apskaičiuojant komunalinių atliekų tvarkymo ir administravimo kainą gyventojams ir juridiniams asmenims, būtinųjų sąnaudų pasiskirstymas, turintis įtakos atliekų tvarkymo ir administravimo kainai, sudaro: 36 proc. – atliekų surinkimo ir vežimo sąnaudos; 34 proc. - URATC atliekų tvarkymo sąnaudos; 30 proc. – komunalinių atliekų surinkimo, tvarkymo ir lėšų administravimo sąnaudos.  Komunalinių atliekų kaina vartotojams kilo vidutiniškai 13,42 proc.

Kainos pasikeitimas, kai gyventojai registruoti tame pačiame būste
	
	Buvęs mėn. mokestis Eur su PVM
	
	Naujas mėn. mokestis Eur su PVM nuo 2026-01-01
	

	
	Pastovi
	Kintamoji
	Iš viso
	Pastovi
	Kintamoji
	Iš viso

	1 gyventojas
	4,19
	2,38
	6,57
	4,63
	2,88
	7,51

	2 gyventojai
	4,19
	4,76
	8,95
	4,63
	5,56
	10,19

	3 gyventojai
	4,19
	7,14
	11,33
	4,63
	8,34
	12,97



III SKYRIUS
 MIŠRIŲ ATLIEKŲ, ANTRINIŲ ŽALIAVŲ TVARKYMAS, INFRASTRUKTŪROS PLĖTRA IR VIEŠŲJŲ ERDVIŲ TVARKYMAS

Viešųjų erdvių tvarkymas – antra pagrindinė veikla, sudaranti 33 procentus Įmonės pajamų. Per metus buvo atlikta daugybė darbų, kurie pagrįsti atliktų darbų aktais.
Gatvių, šaligatvių ir viešųjų teritorijų valymo darbai buvo tvarkomi naudojant mikrotechniką su šlavimo mechanizmu bei vakuuminiu siurbimu, pritaikytu esamai infrastruktūrai. Paslaugos teiktos ne tik miesto ir kaimo seniūnijoms, bet ir įmonėms bei privatiems užsakovams.
Miesto teritorijoje buvo genimi ir formuojami medžiai. Šie darbai vyko pasitelkus automobilinį bokštelį ir teleskopines genėjimo žirkles. Nugenėtos šakos buvo surinktos ir išvežtos į bioskaidžių atliekų aikštelę. Paslaugomis naudojosi ir Ignalinos rajono seniūnijos, įmonės bei gyventojai. Vasaros sezonu užtikrinome žolės pjovimo darbus tiek miesto seniūnijai, tiek gyventojams. Darbai buvo atliekami mini traktoriais ir diskinėmis krūmapjovėmis. Taip pat buvo vykdomi gatvių apšvietimo atnaujinimo darbai – seni šviestuvai demontuoti, jų vietoje sumontuoti nauji. Automobilinis bokštelis pritaikytas ir kitiems užsakymams – naudotas fasadams dažyti, lietvamzdžiams valyti, reklamoms kabinti bei kitiems aukštuminiams darbams atlikti. Rudenį pagrindinis dėmesys skirtas nukritusiems lapams surinkti ir išvežti. Žiemos sezono metu vykdėme sniego valymo ir dangų barstymo darbus įvairiose miesto vietose – privačių įmonių, degalinių, prekybos centrų teritorijose. Miesto šaligatviuose ir takuose dirbo mini traktoriai su sniego verstuvais bei barstymo įranga. Smėlio ir druskos mišiniams ruošti ir krauti naudotas frontalinis krautuvas, užtikrinęs darbų operatyvumą.
[bookmark: _Hlk66794783][bookmark: _Hlk66794783]
Pakuočių atliekų surinkimas ir vežimas

Pakuočių atliekų tvarkymas, didėjant globalizacijos poveikiui ir augant vartojimui, išlieka vienu didžiausių aplinkosaugos iššūkių Lietuvoje, Europoje ir visame pasaulyje. Kasmet pagaminamas milžiniškas vienkartinių pakuočių kiekis sukelia rimtas aplinkos taršos problemas.
Europos Sąjunga yra iškėlusi aplinkosaugos tikslus: iki 2030 m. visos pakuotės turi būti tinkamos perdirbti, o iki 2040 m. visose valstybėse narėse vienam gyventojui tenkantis pakuočių atliekų kiekis turėtų būtų sumažintas 15 proc.
Šie tikslai rodo aiškią kryptį žiedinės ekonomikos link, kurioje gaminiai būtų ilgaamžiškesni, lengvai taisomi ir perdirbami, o medžiagos bei pakuotės pakartotinai naudojamos. Toks požiūris padeda mažinti atliekų kiekį ir tausoti gamtinius išteklius, todėl pakuočių atliekos turi būti renkamos atskirai ir grąžinamos į gamybos ciklą.
Ignalinos rajono savivaldybėje atliekų turėtojai privalo rūšiuoti pakuočių atliekas jų susidarymo vietose. Daugiabučių namų gyventojai išrūšiuotas atliekas meta į tam skirtus konteinerius kolektyvinėse aikštelėse, o individualių namų gyventojai aprūpinami individualiais rūšiavimo konteineriais, iš kurių atliekos surenkamos pagal nustatytą grafiką.
2025 m. Ignalinos rajono savivaldybėje iš viso buvo surinkta 617,16 tonų plastiko, popieriaus, metalo ir stiklo pakuočių atliekų. Iš kolektyvinio srauto surinkta 275,4 tonų, o iš individualių valdų – 341,76 tonų.

Pakuočių atliekų kiekiai 2022–2025 metais
	Pavadinimas
	Kiekis t
	Kiekis t
	Kiekis t
	Kiekis t

	
	2025 m.
	2024 m.
	2023 m.
	2022 m.

	Pakuočių iš viešo naudojimo konteinerių 20 01 02 01 STIKLAS
	117,82
	110,16
	151,40
	126,52

	Pakuočių iš viešo naudojimo konteinerių 20 01 39 01 PLASTIKAS
	88,08
	87,44
	66,58
	70,44

	Pakuočių iš viešo naudojimo konteinerių 20 01 01 01 POPIERIUS
	69,5
	47,98
	44,98
	41,04

	Mišrių pakuočių iš individualių valdų 20 01 99 02
	206,5
	163,68
	110,98
	96,42

	Stiklo pakuočių iš individualių valdų
20 01 02 02
	135,26
	105,46
	39,48
(per du mėnesius)
	

	IŠ VISO
	617,16
	514,72

	413,42
	334,42



1 pav. Pakuočių atliekų kiekiai 2022–2025 metais


Kasmet surenkamų rūšiuotų pakuočių atliekų kiekis auga apie 22,5 proc. Šį augimą lemia tiek didėjanti informacijos sklaida apie rūšiavimą, tiek aktyvesnis gyventojų įsitraukimas į atsakingą atliekų tvarkymą. Siekiant užtikrinti sklandų atliekų rūšiavimo procesą, būtina ne tik šviesti visuomenę apie teisingą rūšiavimą, bet ir užtikrinti patogią bei tinkamą infrastruktūrą. Tai padeda palengvinti ir padaryti atliekų rūšiavimą namų ūkiuose patogesnį ir efektyvesnį. 

 

2025 m. pakuočių atliekų kiekiai kas mėnesį
	 
	Sausis
	Vasaris
	Kovas
	Balandis
	Gegužė
	Birželis
	Liepa
	Rugpjūtis
	Rugsėjis
	Spalis
	Lapkritis
	Gruodis

	Stiklo pakuotės iš kolektyvinių konteinerių
	12,48
	14,1
	0
	9,06
	8,54
	12,46
	13,32
	8,88
	8,46
	13,12
	12,72
	4,68

	Plastiko pakuotės iš kolektyvinių konteinerių
	9,14
	4,38
	9,6
	10,68
	4,94
	10,28
	10,1
	0
	10,24
	9,38
	0
	9,34

	Popieriaus pakuotės iš kolektyvinių konteinerių
	5,48
	6,48
	0
	10,16
	5,34
	0
	10,86
	5
	11,02
	5,02
	5,7
	4,44

	Plastiko, popieriaus, metalo pakuotės iš individualių konteinerių
	17,18
	11,18
	11,26
	10,96
	20,62
	17,38
	21,98
	25,16
	19,56
	20,06
	15,86
	15,3

	Stiklo pakuotės iš individualių konteinerių
	0
	0
	0
	4,68
	68,5
	0
	0
	0
	0
	62,08
	0
	0

	Iš viso pakuočių per mėnesį t
	44,28
	36,14
	20,86
	45,54
	107,94
	40,12
	56,26
	39,04
	49,28
	109,66
	34,28
	33,76



Mišrių komunalinių atliekų surinkimas ir išvežimas

Lietuvoje komunalinių atliekų tvarkymas išlieka reikšminga aplinkosaugos problema, nes didelė dalis atliekų vis dar nėra tinkamai išrūšiuojama, todėl daug perdirbamų ir pakartotinai panaudojamų medžiagų patenka į mišrių atliekų srautą ir vėliau į sąvartynus ar deginimo įrenginius. Tačiau pateikti duomenys rodo teigiamą tendenciją: 2024 metais mišrių komunalinių atliekų buvo surinkta 199,36 tonų mažiau nei 2023 metais, 2025 metais – 135,02 tonų mažiau nei 2024 metais. Tai leidžia daryti išvadą, kad mišrių atliekų kiekis palaipsniui mažėja, tai gali būti siejama su gerėjančiu rūšiavimu, didesniu gyventojų sąmoningumu ir atliekų prevencijos priemonėmis, nors problema vis dar išlieka aktuali. 

	
2 pav. Mišrios komunalinės atliekos 2022–2025 m.



[bookmark: _GoBack]2025 metais atliekos vežamos į URATC kas mėnesį
	Mišrios komunalinės atliekos 20 03 01

	Mėnuo
	Sausis
	Vasaris
	Kovas
	Balandis
	Gegužė
	Birželis
	Liepa
	Rugpjūtis
	Rugsėjis
	Spalis
	Lapkritis
	Gruodis

	Kiekis t
	197,72
	148,66
	181,12
	205,08
	206,34
	223,1
	249,16
	251,56
	222,54
	220,32
	186,14
	184,18



	Biologiškai skaidžios virtuvių ir valgyklų atliekos 20 01 08

	Mėnuo
	Sausis
	Vasaris
	Kovas
	Balandis
	Gegužė
	Birželis
	Liepa
	Rugpjūtis
	Rugsėjis
	Spalis
	Lapkritis
	Gruodis

	Kiekis t
	3,08
	4,46
	6,2
	4,74
	4,9
	4,8
	4,62
	4,38
	6,34
	7,36
	5,78
	3,4



	Tekstilės gaminiai 19 12 08

	Mėnuo
	Sausis
	Vasaris
	Kovas
	Balandis
	Gegužė
	Birželis
	Liepa
	Rugpjūtis
	Rugsėjis
	Spalis
	Lapkritis
	Gruodis

	Kiekis t
	2,96
	2,56
	5,06
	6,46
	5,72
	5,72
	11,36
	8,84
	6,74
	5,34
	3,48
	9,32



2025 metais į URATC buvo surinkta ir nuvežta 2627,22 t atliekų. Kitos atliekos, kurios nėra surenkamos apvažiavimo būdu, gyventojų yra pristatomos į didelių gabaritų atliekų surinkimo aikšteles (DGASA). Ignalinos rajone veikia dvi tokios aikštelės – Ignalinos mieste ir Kaniūkų kaime. 2025 metais į šias aikšteles buvo pristatyta iš viso 835,064 t šių atliekų:

 DGASA kiekiai
	
	Ignalinos m.
	Kaniūkų k.
	Iš viso tonų

	Mišrios statybinės ir griovimo atliekos 17 09 04R
	141,095
	33,89
	174,985

	Statybinės medžiagos, turinčios asbesto 17 06 05R
	86,682
	44,08
	130,762

	Plastikai (netinkami perdirbti) 20 01 39R
	73,38
	21,66
	95,04

	Mediena 20 01 38R
	90,092
	28,675
	118,767

	Didelių gabaritų atliekos 20 03 07R
	34,55
	10,765
	45,315

	Tekstilės atliekos 20 01 11R
	0,305
	0,37
	0,675

	Biologiškai suyrančios 20 02 01*R
	269,5
	0,00
	269,5

	Stiklo pakuotės 15 01 07R
	0,00
	0,02
	0,02



Fizinių asmenų sutartys

 Sudarytų sutarčių duomenys
	Pavadinimas
	2025 m.
	2024 m.
	2023 m.
	2022 m.

	Sudarytos sutartys su fiziniais asmenimis
	335
	342
	391
	493

	Buvo skaičiuojamas tik abonentas, sudarytos sutartys dėl mišrių atliekų konteinerio išvežimo
	70

	64
	76
	0

	Sudaryti priedai prie sutarties su fiziniais asmenimis
	116
	151
	149
	178

	Nauji NT objektai apmokestinti (išsiųsti pasiūlymai)
	182
	432
	243
	316

	Sudarytos sutartys su juridiniais asmenimis
	10
	26
	21
	7

	Išsiųsti pasiūlymai juridiniams asmenims
	0
	0
	12
	4

	Pažymos dėl asmenų skaičiaus pasikeitimo
	285
	285
	226
	196

	Gauti mirties liudijimai
	107
	109
	132
	108

	Informuoti apie pirkimo pardavimo sutartis (pasikeitę savininkai)
	43
	42
	46
	47

	Gautos elektros tinklų pažymos
	45
	76
	53

Ignalinos rajono savivaldybės komunalinių atliekų turėtojų registravimo komisija
	
SĮ „Kompata“ 2025 m. gavo 10 prašymų iš nekilnojamo turto objektų savininkų arba įgaliotų asmenų dėl nekilnojamojo turto įtraukimo į netinkamų naudoti ar nenaudojamų nekilnojamojo turto objektų kategoriją. Kai VĮ Registrų centro duomenys neatitinka realios situacijos, savininkas arba įgaliotas asmuo gali teikti prašymą patvirtindamas, kad nuosavybės teise priklausantis nekilnojamojo turto objektas yra fiziškai pažeistas.
Gavusi pareiškėjo prašymą, Ignalinos rajono savivaldybės komunalinių atliekų turėtojų registravimo komisija nuvyksta į nekilnojamojo turto objektą. Apžiūrėjusi ir įvertinusi nekilnojamojo turto objekto būklę bei teritorijos aplinką, išnagrinėjusi gautus dokumentus bei kitą informaciją, nusprendžia dėl pastoviosios dalies mokesčių taikymo ir surašo nekilnojamojo turto objekto apžiūros aktą bei protokolą.
2025 metais pastoviosios įmokos dalies mokesčiai buvo sustabdyti 10 nekilnojamojo turto objektų. 

	Savitarna 

SĮ „Kompata“ klientams sąskaitas pateikia keliais būdais – el. paštu, SMS žinutėmis ir per savitarnos svetainę. Elektroniniu paštu sąskaitas gauna 5 872 klientai, SMS žinutėmis – 3 233. Visi klientai taip pat gali peržiūrėti sąskaitas savitarnos svetainėje.
2025 metais buvo gautos 33 užklausos tiesiogiai per svetainę www.kompata.lt. 

Savitarnos duomenys
	Metai
	Naujai prisijungusių prie savitarnos vartotojų skaičius

	2021
	121

	2022
	423

	2023
	556

	2024
	433

	2025
	291

	Iš viso:
	1824



	Pateikti duomenys rodo, kad savitarnos svetainės populiarumas sparčiai augo 2021–2023 metais įdiegus svetainę ir ypač 2023 metais, kai Įmonė nuo 2024 m. sausio 1 d. atsisakė popierinių sąskaitų ir apie tai informavo klientus. 2024 ir 2025 metais naujai prisijungusių naudotojų skaičius šiek tiek sumažėjo. 2025 m. gruodžio 31 d. duomenimis, savitarnos svetaine naudojosi 1824 klientai. Tai patvirtina, kad skaitmeniniai sprendimai yra svarbi ir plačiai taikoma paslaugų teikimo forma SĮ „Kompata“.

	Viešieji pirkimai

Per 2025 metus Įmonėje buvo įvykdyta pirkimų ir sudaryta sutarčių už 664 375,63 Eur. Sudaryta 130 žodinių sutarčių ir 32 rašytinės sutartys. 
Pagal žodines sutartis nupirkta prekių už 20 109,75 Eur, pagal žodines paslaugų sutartis įvykdyta pirkimų už 19 951,87 Eur.
Sudarant rašytines sutartis, įvykdyta pirkimų: prekių – 560 750,97 Eur, paslaugų – 47 579,38 Eur ir darbų – 15 983,66 Eur.
Vykdant pirkimus, naudotasi CVP IS priemonėmis, CPO LT katalogu, taip pat įvykdyti pirkimai apklausos žodžiu ir raštu būdais. Vadovaujamasi Lietuvos Respublikos viešųjų pirkimų įstatymu ir įstatymų įgyvendinamaisiais teisės aktais, taip pat SĮ „Kompata“ vadovo 2024 m. gegužės 16 d. įsakymu Nr. V-12  patvirtintu Savivaldybės įmonės „Kompata“ viešųjų pirkimų organizavimo tvarkos aprašu, nuolat konsultuojamasi su Viešųjų pirkimų tarnyba.
Vykdydama tarptautinį pirkimą, Įmonė įsigijo ilgalaikio turto – šiukšliavežį su hidromanipuliatoriumi. Pirkimas pradėtas vykdyti 2024 metų pabaigoje, sutartis pasirašyta 2025 metų pradžioje, atliktas CVP IS priemonėmis. Pirkimu buvo susidomėję aštuoni tiekėjai, tačiau pasiūlymą pateikė vienas tiekėjas. Jo pasiūlymas atitiko techninę specifikaciją, todėl buvo pripažintas laimėjusiu. Įsigyto šiukšliavežio kaina – 269 800,00 Eur be PVM. Prieš paskelbiant tarptautinį pirkimą buvo atliktas rinkos tyrimas, gauti pasiūlymai ir pastabos iš tiekėjų leido tinkamai paruošti techninę specifikaciją ir gerai pasiruošti būsimam pirkimui.
Naudojantis CPO LT katalogu, įsigyta elektros energijos ir kuro Įmonės veiklai vykdyti. 




	Skolų administravimas

2025 m. programoje „Mokesta“ baigti darbai įvedant skolų išieškojimo perdavimą advokatų bendrijai „Linden“, todėl visiškai nemokių skolininkų skolas jau galima perduoti išieškoti teismo tvarka. Tai leidžia operatyviau dirbti su skolininkais. Prieš perduodami skolininkus teismui, jų  kontaktų ieškome socialiniuose tinkluose, informuojame apie susidariusias skolas. Dalis klientų, kurie išvykę į užsienio valstybes ir turi nekilnojamojo turto objektų Ignalinos rajone, net nežino apie SĮ „Kompata“ mokesčius. Naudojantis socialiniais tinklais tokie klientai surandami ir sumokamos skolos, su jais sudaromos individualios sutartys. 
Periodiškai gyventojams yra siunčiamos SMS žinutės, el. laiškai dėl skolų apmokėjimo. Tai yra prevencinė priemonė, patogi tiek Įmonei, tiek klientui, kol dar skola neišaugo. 

IV SKYRIUS
TIKSLAI IR INVESTICIJOS 2026 METAMS

1. Pažymėti naujus įsigytus konteinerius el. kodais ir įvesti į programą
„Asmlis“.
2. Organizuoti atliekų vežimo vairuotojų mokymus dirbti su programinės įrangos
„Asmlis“ planšetėmis.
3. Gerinti skolų išieškojimą – perduoti skolų išieškojimo įmonei „Linden“ ne mažiau
kaip 20 skolininkų  ir 2026 metais 10 proc., palyginti su 2025 metais, sumažinti debitorinius įsiskolinimus.
4. Gerinti paslaugų kokybę atnaujinant įrangą – įsigyti 2 vejų robotus ir 1 profesionalų vejos pjovimo traktorių su žolės pjovimo mechanizmu. 
5. Užtikrinti atliekų tvarkymo sistemos atitiktį reglamentuojantiems teisės aktams – ne
vėliau kaip iki 2026-11-30 parengti projektus ir pateikti tvirtinti Savivaldybės tarybai Savivaldybės atliekų tvarkymo taisykles, kainos skaičiavimo metodiką ir apskaičiuotus įkainius.
6. Kontroliuoti teikiamų paslaugų įkainių ir rinkos atitiktį – įsigyti prieigą ir apmokyti darbuotojus dirbti su „Sistela“ programa.
7. Dalyvauti ne mažiau kaip 2 mieste organizuojamuose renginiuose. 
8. Ne mažiau kaip kartą per savaitę atnaujinti informaciją Įmonės svetainėje
www.kompata.lt ir socialiniame tinkle „Facebook“. 
9. Ne mažiau kaip 2 kartus per 2026 metus organizuoti ekskursiją gyventojams į URATC;
10. Įgyvendinti projekto „Maisto (virtuvės) atliekų surinkimo priemonių plėtra Ignalinos
rajono savivaldybėje“ priemones – sužymėti kodais gautus konteinerius, įvesti į sistemą pagal išdalytus adresus ir paruošti maistinių atliekų išvežimo iš individualių valdų grafikus. 
11. Didinti Įmonės teikiamų paslaugų apimtis – pasiūlyti gyventojams ir įmonėms ne mažiau kaip vieną naują paslaugą. 
12. Organizuoti SKIA (Savivaldybių komunalinių įmonių asociacijos) metinį ataskaitinį susirinkimą ir svečių priėmimą rajone.

___________
Pakuočių atliekų kiekiai
20 01 02 01 STIKLAS	
2025 m.	2024 m.	2023 m.	2022 m.	117.82	110.16	151.4	126.52	20 01 39 01 PLASTIKAS	
2025 m.	2024 m.	2023 m.	2022 m.	88.08	87.44	66.58	70.44	20 01 01 01 POPIERIUS	
2025 m.	2024 m.	2023 m.	2022 m.	69.5	47.98	44.98	41.04	Pakuotės IND 20 01 99 02	
2025 m.	2024 m.	2023 m.	2022 m.	206.5	163.68	110.98	96.42	Stiklo pakuotės IND 20 01 02 02	
2025 m.	2024 m.	2023 m.	2022 m.	135.26	105.46	39.48	VISO	
2025 m.	2024 m.	2023 m.	2022 m.	617.16	514.72	413.42	334.42	

2022 m.	2023 m.	2024 m.	2025 m.	2839.41	2810.3	2610.94	2475.92	
Atliekų kiekis tonomis

